แรงซื้อหุ้นใหญ่ดัน SET เปิดเช้าพุ่งแรง 10 จุด ทะลุ 1,700 จุด
แรงซื้อหุ้นใหญ่ดัน SET เปิดเช้าพุ่งแรง 10 จุด ทะลุ 1,700 จุด โดยดัชนีตลาดหุ้นไทยเปิดตลาดที่ 1,700.53 จุด บวก 10.45 จุด หรือ 0.62% สูงสุดที่ 1,700.62 จุด ต่ำสุดที่ 1,698.08 จุด มูลค่าการซื้อขาย 2.4 พันล้านบาท
26 ก.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,700.53 จุด บวก 10.45 จุด หรือ 0.62% สูงสุดที่ 1,700.62 จุด ต่ำสุดที่ 1,698.08 จุด มูลค่าการซื้อขาย 2.4 พันล้านบาท ส่วนหุ้นที่มีมูลค่าซื้อขายสูงสุด 3 อันดับแรก ดังนี้
นายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ตลาดหุ้นไทยเช้านี้มีโอกาสที่จะเหวี่ยงตัวขึ้นไปได้ต่อ แต่เมื่อขึ้นมาแถวบริเวณ 1,695-1,700 จุด ก็ให้ระวังแรง Take Profit โดยตลาดฯคงจะได้รับ Sentiment บวกจากต่างประเทศ โดยตลาดหุ้นในภูมิภาคเอเชียเช้านี้ส่วนใหญ่อยู่ในแดนบวกเล็กน้อย ตามดาวโจนส์ที่ปรับตัวขึ้น คงเป็นผลจากผ่อนคลายสงครามการค้า และผลประกอบการของบริษัทจดทะเบียนในสหรัฐฯออกมาดี
ส่วนตลาดบ้านเราคงจะต้องจับตาดูการทยอยประกาศผลประกอบการของกลุ่ม Real Sector ต่อไป ซึ่งก็คาดว่าจะไม่ตื่นเต้นอะไร พร้อมให้แนวรับ 1,675 จุด ส่วนแนวต้านอยู่บริเวณ 1,695-1,700 จุด